Medal of Honor

Ar Medal of Honor, berraet en MOH (brezhoneg: Medalenn a enor),  eo enor milourel uhelañ nerzhioù armet ar Stadoù-Unanet ha roet e vez evit enoriñ soudarded, martoloded, fuzuilherien-vor, nijerien, gwarded, ha gwarded-aod stadunanat o deus sevenet obererezhioù kalonek dreist d'o c'hefridioù. Ar vedalenn a vez roet gant prezidant Stadoù-Unanet Amerika (penn uhelañ an nerzhioù lu) ha roet e vez "en anv ar C'hendalc'h"10 U.S.C. § 7271. Anvet e vez alies ivez ar Congressional Medal of Honor, memes ma'z eo simploc'h an anv ofisiel o vezañ "Medal of Honor" nemetkenDoD Award Manual, November 23, 2010, 1348. 33, P. 31, 8. c. (1) (a).

Tri stumm a zo d'ar vedalenn: unan evit an tirlu, evit an droadeien; unan evit skourroù ar morlu, evit ar vartoloded, fuzuilherien-vor, ha gwarded-aod; hag unan evit skourroù milourel an nijlu, evit enoriñ an nijerien hag ar warded. Ar vedalenn a enor a oa bet krouet evit ar morlu e 1861,Act of December 21, 1861, 12 Stat. 330. ha buan e voe krouet unan evit an tirlu ivez e 1862Act of July 12, 1862, 12 Stat. 623–624.. Implijet e oa hini an droadeien betek ma vije krouet unan evit an aerlu e 1965. Ar Vedadelenn a Enor eo ar vedalenn goshañ a vez roet d'ar vilourien en arme ar Stadoù Unanet. Peurliesañ ez eo ar prezidant stadunanat a ro ar vedalenn a enor e-kerzh ul lid hag a ziskouez anaoudegezh-vat ar bobl stadunanat ; pa vez roet ar vedalenn dre zalif e vez roet d'an den kar nesañ d'an den medalennetSECNAVINST 1650.1H, P. 2–20, 224.2. August 22, 2006.

Un hollad 3547 medalenn a enor zo bet roet, gant ouzhpenn 40 dre gant evit obererezhioù e-kerzh brezel diabarzh Stadoù-Unanet Amerika. Un hollad 911 medalenn tirlu a oa bet tennet gant aotre Kendalc'h ar Stadoù-Unanet ur wech adwelet spis ar roll anezho e 1917. Bez e oa bet ivez medalennoù eus ar morlu hag a oa bet tennet e-kerzh an XXvet kantved — n'eo kemeret er gont hollek nemet ar re hag a zo bet roet en-droDwight Mears, “Medals ‘Ridiculously Given’?: The Authority to Award, Revoke, and Reinstate Military Decorations in Three Case Studies Involving Executive Clemency,” Military Law Review 229 (2021): 398, 419.. E 1990, ar C'hendalc'h en doa choazet ar 25 a viz Meurzh evel ar Medal of Honor Day (Deiz ar Vedalenn a Enor)Lezenn Foran 101-564,15 a viz Du 1990.
 Notennoù ha daveennoù 

Rummad:Enorioù milourel
Rummad:Medalennoù
Rummad:Medal of Honor